CELEX: 32018R1558
Language: et
Date: 2018-10-17 00:00:00
Title: Komisjoni rakendusmäärus (EL) 2018/1558, 17. oktoober 2018, milles käsitletakse Lactobacillus acidophilus CECT 4529 preparaadi uue kasutusviisi lubamist kasside ja koerte söödalisandina (loa hoidja Centro Sperimentale del Latte) (EMPs kohaldatav tekst)

18.10.2018   
               
               
                  ET
               
               
                  Euroopa Liidu Teataja
               
               
                  L 261/13
               
            
         KOMISJONI RAKENDUSMÄÄRUS (EL) 2018/1558,
         17. oktoober 2018,
         milles käsitletakse Lactobacillus acidophilus CECT 4529 preparaadi uue kasutusviisi lubamist kasside ja koerte söödalisandina (loa hoidja Centro Sperimentale del Latte)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 on esitatud taotlus lubada Lactobacillus acidophilus CECT 4529 preparaadi uut kasutusviisi. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (3)
                  
                  
                     Taotluses käsitletakse Lactobacillus acidophilus CECT 4529 preparaadi lubamist kasside ja koerte söödalisandina ning selle klassifitseerimist söödalisandite kategooriasse „zootehnilised lisandid“.
                  
               
                     (4)
                  
                  
                     
                        Lactobacillus acidophilus CECT 4529 preparaati, mis kuulub kategooriasse „zootehnilised lisandid“, on lubatud komisjoni rakendusmääruse (EL) 2015/38 (2) alusel kasutada kümme aastat munakanade söödalisandina ja komisjoni rakendusmääruse (EL) 2017/2275 (3) alusel broilerite söödalisandina.
                  
               
                     (5)
                  
                  
                     Euroopa Toiduohutusamet (edaspidi „toiduohutusamet“) jõudis oma 19. aprilli 2018. aasta (4) arvamuses järeldusele, et kavandatud kasutustingimuste juures ei avalda Lactobacillus acidophilus CECT 4529 preparaat kahjulikku mõju loomade ja inimeste tervisele ega keskkonnale. Toiduohutusamet jõudis ka järeldusele, et söödalisand võib parandada kasside ja koerte väljaheite konsistentsi. Ameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
                  
               
                     (6)
                  
                  
                     
                        Lactobacillus acidophilus CECT 4529 preparaadi hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas täpsustatud tingimustel.
                  
               
                     (7)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades lisas esitatud tingimustel.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. oktoober 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 268, 18.10.2003, lk 29.
         
            (2)  Komisjoni 13. jaanuari 2015. aasta rakendusmäärus (EL) 2015/38, milles käsitletakse loa andmist Lactobacillus acidophilus CECT 4529 valmistise kasutamiseks munakanade söödalisandina ning millega muudetakse määrust (EÜ) nr 1520/2007 (loa hoidja Centro Sperimentale del Latte) (ELT L 8, 14.1.2015, lk 4).
         
            (3)  Komisjoni 8. detsembri 2017. aasta rakendusmäärus (EL) 2017/2275, milles käsitletakse Lactobacillus acidophilus'e (CECT 4529) preparaadi uue kasutusviisi lubamist broilerite söödalisandina (loa hoidja Centro Sperimentale del Latte) (ELT L 326, 9.12.2017, lk 47).
         
            (4)  EFSA Journal 2018; 16(5):5278.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        CFU/kg täissöödas, mille niiskusesisaldus on 12 %
                     
                  
                        
                           Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained
                        
                     
                  
                        4b1715
                     
                     
                        Centro Sperimentale del Latte
                     
                     
                        
                           Lactobacillus acidophilus CECT 4529
                     
                     
                        
                           Söödalisandi koostis
                        
                        
                           Lactobacillus acidophilus CECT 4529 preparaat, mis sisaldab vähemalt: 5 × 1010 CFU söödalisandi (tahkel kujul) grammi kohta.
                        
                           Toimeaine kirjeldus
                        
                        
                           Lactobacillus acidophilus CECT 4529 elujõulised rakud.
                        
                           Analüüsimeetod
                            (1)
                        
                        Loendamine: pindkülvimeetod MRS agariga (EN 15787).
                        Identifitseerimismeetod: impulssvälja-geelelektroforees (PFGE).
                     
                     
                        Kassid ja koerad
                     
                     
                        —
                     
                     
                        5 × 109
                        
                     
                     
                        —
                     
                     
                        
                                    1.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, et vähendada söödalisandi kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, milleks on naha- ja silmakaitsevahendid ning respiraator.
                                 
                              
                     
                        7. november 2028
                     
                  
               (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.